«Սամվել Բաբայանը նախաքննական և դատաքննական ցուցմունքներում տվել է մանրամասն ցուցմունք, պատասխանել է բոլոր հարցադրումներին, մասնավորապես հայտնել է, որ Մոսկվայում բնակվող իր ծանոթ Վասիլին իրեն գումար է պարտք եղել, նա էլ տեղեկացել է, որ իր պարտքից կարող է 5000 եվրո ուղարկել, բայց ներկոտված են: Սամվել Բաբայանն առաջարկել է այդ թղթադրամի նմուշն ուղարկել, որպեսզի հասկանան, թե ինչի մասին է խոսքը: Վալիսին ուղարկել է 20 և 50 եվրո չորս թղթադրամներ: Սամվել Բաբայանը կասկածել է, որ դրանք կարող են կեղծ լինել ուստի Կարեն Քոչարյանին տալով այդ թղթադրամներից մեկը խնդրել այն տանել արտարժույթի փոխանակման կետ և ստուգել տալ դրա իսկությունը: Կարենը ստուգելուց հետո հայտնել է, որ դրամն իսկական է: Բաբայանն իմանալով, որ բանկերը կարող են դա փոխանակել և տասը տոկոս պահում անել, որոշել է փորձել, թե հնարավոր է այդ անհայտ ծագումով ներկը մաքրել, թե ոչ, որպեսզի քիչ տոկոս պահվի: Այդ նպատակով փնտրել է քիմիայի մասնագետ, ում տվել այդ թղթադրամներից մեկը, ում հաջողվել է ներկից մաքրել: Համոզվելով, որ կեղծ չեն թղթադրամները, Մոսկվայում բնակվող իր մտերիմին խնդրել է, որպեսզի այդ գումարը ուղարկի իրեն: Սամվել Բաբայանի ցուցմունքով նշված հանգամանքները հերքված չեն: